**APSTIPRINĀTA**

Iepirkuma komisijas

2016.gada 10.marta sēdē

(protokols Nr. 1/24)

Ludzas novada pašvaldība

**IEPIRKUMA**

**„Koncerttērpi – Ludzas pilsētas Tautas nama korim “Austrumstīga””**

(iepirkuma identifikācijas numurs – **Nr. LNP 2016/24**)

**INSTRUKCIJA**

Ludza 2016

**Saturs**

|  |  |  |
| --- | --- | --- |
| 1. | Vispārīgā informācija | 3 |
| 2. | Informācija par iepirkuma priekšmetu | 5 |
| 3. | Prasības pretendentiem | 5 |
| 4. | Iesniedzamie dokumenti | 6 |
| 5. | Iepirkuma komisija, tās darbība | 7 |
| 6. | Piedāvājumu vērtēšanas un izvēles kritēriji | 7 |
| 7. | Iepirkuma komisijas tiesības un pienākumi | 8 |
| 8. | Pretendenta tiesības un pienākumi | 9 |
| 9. | Instrukcijas pielikumi | 9 |
|  | |  | | --- | |  | |  |

1. pielikums – Pieteikums dalībai iepirkumā
2. pielikums – Informācija par pretendentu
3. pielikums – Tehniskā specifikācija
4. pielikums - Tehniskais piedāvājums
5. pielikums – Finanšu piedāvājums

**1. Vispārīgā informācija**

**1.1. Iepirkuma identifikācijas numurs**

LNP 2016/24

**1.2. Pasūtītājs**

Ludzas novada pašvaldība

Adrese: Raiņa iela 16, Ludza, Ludzas novads, Latvija, LV-5701

Reģistrācijas Nr. 90000017453

Tālruņa Nr. +371-65707400, faksa Nr. +371-65707402

e-pasta adrese: [dome@ludza.lv](mailto:dome@ludza.lv)

**1.3. Iepirkuma priekšmets**

1.3.1. **Koncerttērpi – Ludzas pilsētas Tautas nama korim “Austrumstīga””**

Priekšmetam ir 1.daļa

1.3.2. CPV kods 18400000-3

**1.4. Iepirkuma metode**

1.4.1. Iepirkums Publisko iepirkumu likuma 8.2 panta kartībā

**1.5. Līguma izpildes vieta**

Ludza, Ludzas novads

**1.6. Līguma izpildes laiks**

Paredzamais līguma izpildes termiņš: 1 mēnesis no līguma noslēgšanas brīža.

**1.7. Iepirkuma instrukcijas saņemšana un informācijas apmaiņas kārtība**

Ar iepirkuma instrukciju var iepazīties Ludzas novada pašvaldības mājas lapā: [www.ludza.lv](http://www.ludza.lv/), sadaļā „Publiskie iepirkumi” pie attiecīgā iepirkuma.

Kontaktpersona: iepirkumu komisijas sekretāre Jeļena Kigitoviča, tel. 65707133, fakss 65707402, e-pasts: [elena@ludzaspils.lv](mailto:elena@ludzaspils.lv).

Pretendents, kurš pieprasa skaidrojumu par iepirkuma instrukciju, to dara rakstiski ar pasta vai faksa starpniecību, adresējot to iepirkumu komisijai, ar norādi – **Iepirkumam „Koncerttērpi - Ludzas pilsētas Tautas nama korim “Austrumstīga””** (iepirkuma identifikācijas numurs –Nr. LNP 2016/24), uz adresi Raiņa ielā 16, Ludzā, Ludzas novads, LV-5701, fakss 65707402.

**1.8. Piedāvājumu iesniegšanas un atvēršanas vieta, datums, laiks un kārtība**

1.8.1. Pretendenti piedāvājumus var iesniegt līdz **2016.gada 24.martam plkst. 10:00** Ludzā, Raiņa ielā 16, LV–5701, Ludzas novada pašvaldībā, 3.stāvā, kabinetā Nr. 312, pie sekretāres, iesniedzot personīgi vai pa pastu. Pasta sūtījumam jābūt nogādātam šajā punktā norādītajā adresē līdz augstāk minētajam termiņam. Piedāvājums, kas iesniegts pēc minētā termiņa, netiks atvērts un tiks atdots atpakaļ iesniedzējam.

1.8.2. Saņemot piedāvājumu, pasūtītājs (domes sekretārs) reģistrē pretendentu piedāvājumus to iesniegšanas secībā. Sarakstā norāda pretendentu (juridiskai personai – nosaukumu), tā adresi, tālruņa un faksa numuru, kā arī piedāvājuma iesniegšanas datumu un laiku. Pasūtītājs (sekretārs) nodrošina, lai līdz piedāvājumu atvēršanai pretendentu saraksts netiktu izpausts.

1.8.3. Pretendents, iesniedzot piedāvājumu, var pieprasīt apliecinājumu tam, ka piedāvājums saņemts (ar norādi par piedāvājuma saņemšanas laiku).

1.8.4. Pretendents var atsaukt vai mainīt savu piedāvājumu līdz piedāvājumu iesniegšanas termiņa beigām, ierodoties personīgi piedāvājumu uzglabāšanas vietā Ludzā, Raiņa ielā 16, 3.stāvā, 312.kab., Ludzas novada pašvaldībā, pie sekretāres. Piedāvājuma atsaukšanai ir bezierunu raksturs un tā izslēdz pretendentu no tālākas līdzdalības iepirkumā. Piedāvājuma mainīšanas gadījumā par piedāvājuma iesniegšanas laiku tiks uzskatīts otrā piedāvājuma iesniegšanas brīdis.

1.8.5. Pasūtītājs izskata tikai tos piedāvājumus, kas noformēti tā, lai piedāvājumā iekļautā informācija nebūtu pieejama līdz piedāvājumu atvēršanas brīdim.

1.8.6. **Pretendentiem, kas iesniegs savus piedāvājumu - obligāti ir jāapskatās tērpu audumu struktūras paraugs** (tas ir pieejams Ludzā, Raiņa ielā 16, LV–5701, Ludzas novada pašvaldībā, 3.stāvā, kabinetā Nr. 306, Juridiskajā nodaļā).

**1.9. Piedāvājuma derīguma termiņš**

1.9.1. Pretendenta iesniegtais piedāvājumam ir spēkā 60 (sešdesmit) kalendārās dienas no piedāvājuma atvēršanas dienas.

1.9.2. Ja objektīvu iemeslu dēļ iepirkuma līgumu nevar noslēgt 1.9.1.punktā noteiktajā termiņā, pasūtītājs var rakstiski pieprasīt piedāvājuma derīguma termiņa pagarināšanu. Ja pretendents piekrīt pagarināt piedāvājuma derīguma termiņu, par to rakstiski paziņo pasūtītājam.

**1.10. Piedāvājuma noformēšana:**

1.10.1. Piedāvājums iesniedzams Ludzas novada pašvaldībā (Ludzā, Raiņa ielā 16, 3.stāvā, 312.kab.) līdz **2016.gada 24.martam plkst. 10:00**  aizlīmētā un aizzīmogotā aploksnē, uz kuras ir jānorāda **– Iepirkumam „Koncerttērpi - Ludzas pilsētas Tautas nama korim “Austrumstīga””** (iepirkuma identifikācijas numurs –Nr. LNP 2016/24)**.** Neatvērt līdz **2016.gada 24.martam plkst. 10:00**” un Pretendenta nosaukums, reģistrācijas numurs un adrese, Pretendenta kontaktpersonas vārdu, uzvārdu, telefona un faksa numuru.

1.10.2. Pretendentam jāiesniedz piedāvājums vienā oriģinālā. Eksemplārs sastāv no četrām šādām daļām:

1. Pieteikuma dalībai iepirkumā;
2. Pretendenta atlases dokumentiem;
3. Tehniskā piedāvājuma;
4. Finanšu piedāvājuma.

1.10.3. Eksemplārs jāiesien vienā sējumā.

1.10.4. Pretendenta atlases dokumentus un tehnisko dokumentāciju var iesniegt arī citā valodā, ja tiem ir pievienots Pretendenta apliecināts tulkojums latviešu valodā. Par kaitējumu, kas radies dokumenta tulkojuma nepareizības dēļ, Pretendents atbild normatīvajos tiesību aktos noteiktajā kārtībā. Tulkojuma apliecinājums ietver:

1. norādi „TULKOJUMS PAREIZS”,
2. Pretendenta vai tā pārstāvja parakstu un paraksta atšifrējumu,
3. apliecinājuma vietas nosaukumu un datumu.

1.10.5. Piedāvājumu ievieto vienā iepakojumā.

1.10.6. Piedāvājuma dokumentus izstrādā atbilstoši 2010. gada 28. septembra MK noteikumiem Nr. 916 „Dokumentu izstrādāšanas un noformēšanas kārtība” prasībām.

1.10.7. Piedāvājumā iekļautajiem dokumentiem jābūt skaidri salasāmiem, bez dzēsumiem, labojumiem vai svītrojumiem.

1.10.8. Pretendents iesniedz parakstītu pieteikumu (1. un 2. pielikums). Ja piedāvājumu iesniedz personu grupa vai personālsabiedrība, piedāvājumā norāda personu, kas iepirkumā pārstāv attiecīgo personu grupu vai personālsabiedrību un ir pilnvarota parakstīt ar iepirkumu saistītos dokumentus.

1.10.9. Piedāvājuma dokumentus paraksta LR Uzņēmumu reģistrā vai citas valsts līdzvērtīgā iestādē reģistrētā amatpersona ar paraksta tiesībām vai tās pilnvarota persona *(piedāvājumam jāpievieno pilnvara vai izziņa, kas apliecina piedāvājumu parakstījušās personas tiesības parakstīt un iesniegt piedāvājumu pretendenta vārdā)*.

**1.11. Cita informācija**

1.11.1. Neviens dokuments, izņemot atsauktos piedāvājumus, kas tiek iesniegts, atsaucoties uz iepirkumu, netiek atdots atpakaļ. Par jebkuru informāciju, kas ir konfidenciāla, jābūt īpašai norādei.

1.11.2. Pretendentam ir pilnībā jāsedz piedāvājuma sagatavošanas un iesniegšanas izmaksas. Pasūtītājs un komisija neuzņemas nekādas saistības par šīm izmaksām neatkarīgi no iepirkuma rezultāta.

1.11.3. Pretendenti ir tiesīgi iesniegt piedāvājumus vienai, divām vai vairākām atsevišķām daļām, kā arī visām iepirkuma daļām. Iepirkuma līgumi tiks slēgti ar izvēlētajiem pretendentiem katrai daļai atsevišķi.

**2. Prasības pretendentiem**

* 1. **Nosacījumi pretendenta dalībai iepirkumā**

2.1.1. Piedalīšanās iepirkumā ir pretendenta brīvas gribas izpausme. Iesniedzot savu piedāvājumu dalībai iepirkumā, pretendents visā pilnībā pieņem un ir gatavs pildīt visas Instrukcijā ietvertās prasības un noteikumus.

2.1.2. Pretendents apzinās, ka jebkurš piedāvājumā iekļautais nosacījums, kas ir pretrunā ar Instrukciju vai neatbilst tā noteikumiem, var būt par iemeslu piedāvājuma noraidīšanai.

2.1.3 Pasūtītājs izslēdz Pretendentu no turpmākās dalības iepirkumā, kā arī neizskata pretendenta piedāvājumu jebkurā no šādiem gadījumiem:

2.1.3.1. ir pasludināts pretendenta maksātnespējas process (izņemot gadījumu, kad maksātnespējas procesā tiek piemērota sanācija vai cits līdzīga veida pasākumu kopums, kas vērsts uz parādnieka iespējamā bankrota novēršanu un maksātspējas atjaunošanu), ir apturēta vai pārtraukta tā saimnieciskā darbība, ir uzsākta tiesvedība par tā bankrotu vai tas tiek likvidēts;

2.1.3.2. pretendentam Latvijā vai valstī, kurā tas reģistrēts vai atrodas tā pastāvīgā dzīvesvieta ir nodokļu parādi, tajā skaitā valsts sociālās apdrošināšanas iemaksu parādi, kas kopsummā kādā no valstīm pārsniedz 150 euro.

2.1.4. Pretendentam ir jāatbilst sekojošām prasībām:

2.1.4.1. Pretendents ir reģistrēts likumā noteiktajā kārtībā un likumā noteiktajos gadījumos;

2.1.4.2. Pretendenta norādītie apakšuzņēmējs/-i ar Pretendentu ir parakstījuši vienošanos par apakšuzņēmēja piedalīšanos līguma izpildē.

2.1.4.3. Vienošanos ir parakstījušas personas, kuras saskaņā ar LR Uzņēmuma Reģistru vai līdzīgas iestādes ārvalstīs izdotām izziņām ir paraksta tiesības.

2.1.5. Komisija neizskata pretendenta piedāvājumu un var izslēgt pretendentu no turpmākās dalības jebkurā piedāvājuma izvērtēšanas stadijā, ja pretendents neatbilst kādai no Instrukcijas 2.1.3. - 2.1.4.punktā minētajām prasībām vai kāds no iesniegtajiem dokumentiem neapliecina pretendenta atbilstību instrukcijā izvirzītajiem pretendenta dalības nosacījumiem.

**3. Iesniedzamie dokumenti**

**3.1. Pretendentam jāiesniedz sekojoši atlases dokumenti**

3.1.1. Pieteikumu dalībai iepirkumā sagatavo atbilstoši pievienotajai formai (1. un 2. pielikumu).

3.1.2. Pilnvara vai cits dokuments, kas ļauj piedāvājumu parakstījušai personai uzņemties saistības pretendenta vārdā.

**3.2. Tehniskais piedāvājums**

3.2.1. Tehniskais piedāvājums Pretendentam jāsagatavo saskaņā ar Tehniskajā specifikācijā (3. pielikums) noteiktajām prasībām.

3.2.2. Tehniskais piedāvājums (4.pielikums) ir sagatavots apraksts, kas atspoguļo kā tiks organizēts un izpildīts katrs Tehniskajā specifikācijā (3.pielikums) noteiktais tērpu izgatavošanas un piegādes veids.

3.2.3. Iesniedzot Tehnisko piedāvājumu par priekšmetu, Pretendents iesniedz visu pielietoto audumu paraugus. Ja netiks iesniegts audumu paraugs, tad pretendents tiks noraidīts.

**3.3. Finanšu piedāvājums**

3.3.1.Finanšu piedāvājumu sagatavo un iesniedz, saskaņā ar finanšu piedāvājuma formu (5.pielikums). Finanšu piedāvājumā cenu norāda euro (EUR), tajā iekļaujamas visas ar iepirkuma priekšmetu atbilstoši Tehniskajai specifikācijai saistītās izmaksas, atsevišķi nodalot pievienotās vērtības nodokli (PVN).

**4. Iepirkumu komisija, tās darbība un** **piedāvājumu atvēršana**

4.1. Iepirkuma piedāvājumu atvēršanu, salīdzināšanu un vērtēšanu veic Pasūtītāja izveidota iepirkuma komisija, turpmāk – „komisija”.

4.2. Komisija savu darbu veic saskaņā ar Publisko iepirkumu likumu un šo Instrukciju.

4.3. Komisijas darbu vada tās priekšsēdētājs, viņa prombūtnes laikā priekšsēdētāja vietnieks. Komisija ir lemttiesīga, ja tās darbā piedalās vismaz divas trešdaļas no komisijas locekļu kopskaita.

4.4. Piedāvājumu atvēršanas, izskatīšanas un uzvarētāja noteikšanas gaitu komisija protokolē.

4.5. Komisijas locekļi paraksta apliecinājumu, ka nav tādu apstākļu, kuru dēļ varētu uzskatīt, ka viņš ir ieinteresēts konkrēta pretendenta izvēlē vai darbībā vai ka viņš ir saistīti ar tiem Latvijas Republikas „Publisko iepirkumu likuma” 23. panta pirmās daļas izpratnē. Ja šāds apliecinājums nav parakstīts komisijas loceklis nedrīkst piedalīties turpmākajā komisijas darbībā.

**5.** **Piedāvājumu vērtēšanas un izvēles kritēriji**

**5.1. Vispārīgie noteikumi**

5.1.1. Piedāvājumu noformējuma pārbaudi, pretendentu atlasi, tehnisko un finanšu piedāvājumu atbilstības pārbaudi un piedāvājumu vērtēšanu komisija veic slēgtā sēdē.

**5.2. Piedāvājumu noformējuma pārbaude**

5.2.1. Piedāvājumu noformējuma pārbaudes laikā komisija izvērtē, vai piedāvājums sagatavots un noformēts atbilstoši iepirkuma Instrukcijā noteiktajām prasībām.

5.2.2. Ja piedāvājums nav noformēts atbilstoši iepirkuma Instrukcijā noteiktajām prasībām, komisija ir tiesīga piedāvājumu noraidīt un tālāk neizvērtēt.

**5.3. Pretendentu atlase**

5.3.1. Pretendentu atlases laikā komisija noskaidro pretendentu kompetenci un atbilstību paredzamā iepirkuma līguma izpildes prasībām, pēc iesniegtajiem pretendentu atlases dokumentiem pārbaudot pretendenta atbilstību katrai instrukcijās pretendentiem izvirzītajai prasībai.

5.3.2. Ja pretendents neatbilst kādai no instrukcijā izvirzītajām prasībām, komisija turpmāk tā piedāvājumu neizskata.

**5.4. Tehnisko piedāvājumu vērtēšana**

5.4.1. Iepirkumu komisija veiks Tehnisko piedāvājumu atbilstības pārbaudi, kuras laikā komisija izvērtēs Tehnisko piedāvājumu atbilstību Tehniskai specifikācijai.

5.4.2. Ja tiks konstatēts, ka pretendenta Tehniskais piedāvājums neatbilst Tehniskās specifikācijas prasībām, iepirkumu komisija tālāk šo piedāvājumu neizskatīs.

**5.5. Finanšu piedāvājumu vērtēšana**

5.5.1. Komisija vērtē tikai to pretendentu finanšu piedāvājumus, kuri nav noraidīti noformējuma pārbaudes, pretendentu atlases vai tehnisko piedāvājumu atbilstības pārbaudes laikā.

5.5.2. Vērtēšanas laikā komisija pārbauda, vai finanšu piedāvājumā nav aritmētisku kļūdu.

5.5.3. Ja finanšu piedāvājumā konstatēta aritmētiskā kļūda cenas aprēķināšanā,iepirkumu komisija to labo un paziņo pretendentam, kura piedāvājumā labojumi izdarīti atbilstoši normatīvajos aktos noteiktajā kārtībā.

**5.6. Piedāvājuma izvēle, uzvarētāja noteikšana**

5.6.1. No Publisko iepirkumu likuma un iepirkuma Instrukcijā norādītajām prasībām atbilstošajiem piedāvājumiem iepirkumu komisija izvēlēsies piedāvājumu ar viszemāko cenu.

5.6.2. Vērtējot piedāvājumu, komisija ņems vērā tā kopējo cenu bez pievienotās vērtības nodokļa.

5.6.3. Vērtējot piedāvājumus, kuros bijušas aritmētiskās kļūdas, iepirkumu komisija ņem vērā kļūdu labojumu.

5.6.4. Komisija izvēloties vienu piedāvājumu, kuram ir viszemākā cena, pieņem lēmumu slēgt iepirkuma līgumu ar iepirkumā uzvarējušo pretendentu.

5.6.5. Iepirkumu komisija pārbauda, vai piedāvājumu cenas nepārsniedz pasūtītāja finanšu iespējas. Ja pasūtītājam pieejamie finanšu līdzekļi ir mazāki par piedāvāto cenu, iepirkumu komisija var pieņemt lēmumu par iepirkuma pārtraukšanu.

**6. Iepirkumu komisijas tiesības un pienākumi**

**6.1. Iepirkuma komisijas tiesības**

6.1.1. Pieprasīt, lai pretendents precizētu informāciju par savu piedāvājumu, ja tas nepieciešams piedāvājumu noformējuma pārbaudei, pretendentu atlasei, kā arī piedāvājumu vērtēšanai un salīdzināšanai.

6.1.2. Pieaicināt ekspertu jebkurā no piedāvājumu pārbaudes un novērtēšanas stadijām.

6.1.3. Jebkurā no piedāvājumu pārbaudes un izvērtēšanas stadijām pārtraukt izskatīt iepirkumam iesniegtos piedāvājumus, ja tie neatbilst Instrukcijā izvirzītajām prasībām.

6.1.4. Noraidīt visus iesniegtos piedāvājumus, ja tie neatbilst iepirkuma noteikumiem, neaptver visu pieprasīto pakalpojumu apjomu utt.

6.1.5. Ja izraudzītais pretendents atsakās slēgt iepirkuma līgumu, izvēlēties nākamo piedāvājumu ar zemāko cenu. Ja arī nākamais izraudzītais pretendents atsakās slēgt iepirkuma līgumu, pieņemt lēmumu izbeigt iepirkumu neizvēloties nevienu piedāvājumu.

6.1.6. Ja iepirkumam nav iesniegti piedāvājumi vai iesniegtie piedāvājumi neatbilst Instrukcijas prasībām, pieņemt lēmumu izbeigt iepirkumu, neizvēloties nevienu piedāvājumu.

6.1.7. Normatīvajos aktos noteiktajā kārtībā labot aritmētiskās kļūdas pretendentu finanšu piedāvājumos.

6.1.8. Jebkurā brīdī pārtraukt iepirkuma procedūru, ja tam ir objektīvs pamatojums.

**6.2. Iepirkuma komisijas pienākumi**

6.2.1. Izstrādāt un apstiprināt iepirkuma dokumentus pirms iepirkuma izziņošanas.

6.2.2. Nodrošināt iepirkuma norisi un dokumentēšanu.

6.2.3. Nodrošināt pretendentu brīvu konkurenci, kā arī vienlīdzīgu un taisnīgu attieksmi pret tiem.

6.2.4. Pēc ieinteresēto personu pieprasījuma normatīvajos aktos noteiktajā kārtībā sniegt informāciju par iepirkumu.

6.2.5. Vērtēt pretendentus un to iesniegtos piedāvājumus saskaņā ar Publisko iepirkumu likumu, citiem normatīvajiem aktiem un Instrukciju, noteikt uzvarētāju vai pieņemt lēmumu par iepirkuma izbeigšanu, neizvēloties nevienu piedāvājumu.

**7. Pretendenta tiesības un pienākumi**

**7.1. Pretendenta tiesības**

7.1.1. Pretendentiem, kuri atbilst Instrukcijā noteiktajām prasībām, ir tiesības bez ierobežojumiem piedalīties iepirkumā uz vienādiem noteikumiem ar pārējiem piedāvājumu iesniegušajiem pretendentiem.

7.1.2. Pretendentam ir tiesības laicīgi pirms piedāvājumu iesniegšanas gala termiņa, iesniedzot rakstveida pieprasījumu, saņemt iepirkuma komisijas paskaidrojumu (tiks publicēts Ludzas novada pašvaldības mājas lapā: [www.ludza.lv](http://www.ludza.lv/)) par iepirkumu.

7.1.3. Pretendentam ir tiesības pie piedāvājuma iesniegšanas pieprasīt rakstveida apliecinājumu par piedāvājuma saņemšanu, kurā ir norādīts piedāvājuma saņemšanas datums, laiks, vieta un piedāvājuma saņēmējs.

7.1.4. Pirms piedāvājumu iesniegšanas termiņa beigām grozīt vai atsaukt iesniegto piedāvājumu.

**7.2. Pretendenta pienākumi**

7.2.1. Piedaloties iepirkumā ievērot normatīvo aktu prasības.

7.2.2. Sagatavot piedāvājumus atbilstoši Instrukcijā noteiktajām prasībām.

7.2.3. Sniegt patiesu informāciju.

7.2.4. Pirms Piedāvājuma iesniegšanas pretendentam iepazīties ar kocerttērpu audumu struktūras paraugu, individuāli tos apskatot.

7.2.5. Iepirkuma komisijas noteiktajos termiņos iesniegt komisijai papildus informāciju, kas nepieciešama piedāvājumu noformējuma pārbaudei, pretendentu atlasei, piedāvājumu atbilstības pārbaudei, kā arī vērtēšanai.

**8**. **INSTRUKCIJAS PIELIKUMI**

1 pielikums – Pieteikums dalībai iepirkumā

2. pielikums – Informācija par pretendentu

3. pielikums – Tehniskā specifikācija

4. pielikums – Tehniskais piedāvājums

5. pielikums – Finanšu piedāvājums

1. pielikums

Iepirkuma „Koncerttērpi - Ludzas pilsētas

Tautas nama korim “Austrumstīga””

(IDNr. LNP 2016/24)instrukcijai

**PIETEIKUMS DALĪBAI IEPIRKUMĀ**

**2016.gada \_\_\_\_. \_\_\_\_\_\_\_\_\_\_\_\_\_\_**

1. Mēs, apakšā parakstījušies, esam iepazinušies ar Iepirkuma instrukciju un piekrītam visiem instrukcijas noteikumiem. Saskaņā ar iepirkuma instrukcijas prasībām piedāvājam sniegt pakalpojumu **par summu:**

|  |
| --- |
| *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*  *( piedāvājuma cena bez PVN (EUR) vārdos un skaitļos)* |

2. Ar šo mēs apstiprinām, ka mūsu piedāvājums ir spēkā **60 (sešdesmit)** no Iepirkuma Instrukcijā noteiktā piedāvājumu iesniegšanas termiņa beigām, un var tikt akceptēts jebkurā laikā pirms tā spēkā esamības termiņa izbeigšanās.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Uzņēmuma vadītāja vai pilnvarotās personas paraksts, tā atšifrējums

z.v.

2. pielikums

Iepirkuma „Koncerttērpi - Ludzas pilsētas

Tautas nama korim “Austrumstīga””

(IDNr. LNP 2016/24)instrukcijai

**Informācija par pretendentu**

Iepirkumam **„Koncerttērpu izgatavošana un piegāde”**

(iepirkuma identifikācijas numurs –Nr. LNP 2016/24)

|  |  |  |
| --- | --- | --- |
| **1.** | **Nosaukums:** | |
| **2.** | **Reģistrācijas numurs:** | |
| **3.** | **Adrese:** | |
| **4.** | **Kontaktpersona :** | |
| **5.** | **Telefons:** | |
| **6.** | **Fakss:** | |
| **7.** | **E-pasts:** | |
| **8.** | **Uzņēmuma darbības sfēra (īss apraksts):** | |
| **9.** | **Finanšu rekvizīti:** | |
| **Bankas nosaukums:** | |  |
| Bankas adrese (tai skaitā pilsēta, valsts, pasta indekss) | |  |
| **Bankas kods:** | |  |
| **Konta numurs:** | |  |
| **Pilnvarotā persona, kas būs tiesīga parakstīt līgumu** | |  |

Z.v.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Uzņēmuma vadītāja vai pilnvarotās personas paraksts, tā atšifrējums

3. pielikums

Iepirkuma „Koncerttērpi - Ludzas pilsētas

Tautas nama korim “Austrumstīga””

(IDNr. LNP 2016/24)instrukcijai

**„Koncerttērpi – Ludzas pilsētas Tautas nama korim “Austrumstīga””**

(iepirkuma identifikācijas numurs –Nr. LNP 2016/24)

|  |  |  |  |  |
| --- | --- | --- | --- | --- |
| Nr. | Preces nosaukums | Mērvienība | Skaits | **Prasības** |
|  | Sieviešu brunči | Gab. | 30 | Karmīnsarkanas silta toņa krāsas krītoša, neburzīga pusvilnas auduma brunči (krāsa un auduma paraugs jāsaskaņo ar kolektīva vadītāju) izgatavoti pēc paraugiem un saskaņā ar **skici Nr. 1**, Pussaules griezuma brunči ar jostiņu, aizdare ar rāvējslēdzēju un podziņu, brunču garums virs zem potītes, platums 3,00 m, šūti pēc individuālajiem izmēriem. |
|  | Sieviešu žakete | Gab. | 30 | Austa, sudrabaina, mirdzoša auduma pieguloša žakete ar oderi, iešuvēm, ar pogu aizdari, saskaņā ar individuālajiem izmēriem, paraugiem un **skici Nr.1** (krāsa un auduma paraugs jāsaskaņo ar kolektīva vadītāju). |
|  | Sieviešu tops | Gab. | 30 | Karmīnsarkanas krāsas sieviešu tops uz lencēm, šūts pēc individuāliem izmēriem saskaņā ar auduma paraugiem un **skici Nr.1**. |
|  | Sieviešu blūze balta | Gab. | 30 | Balta auduma blūze, velkama ar žaketi vai bez tās, pusgarām piedurknēm, šūta pēc individuālajiem mēriem, ar individuālu izšuvumu katram dalībniekam (izšuvuma tehniskais zīmējums jāsaskaņo ar kolektīva vadītāju) un kvalitāte laikošanā jāsaskaņo ar dalībnieku), blūzes izgatavotas saskaņā ar paraugiem un **skici Nr.1** (auduma struktūra un auduma paraugs jāsaskaņo ar kolektīva vadītāju). |
|  | Austa sieviešu josta | Gab. | 30 | Dažādu brunčiem pieskaņotu krāsu, stingra austa josta- Latgales celaine, austa ar sprādzi, apvilktu ar audumu vai koka, vara vai cita matēta metāla, kas piestāv pie vilnas auduma tautiskās jostas, platumā 5 cm, saskaņā ar individuālajiem mēriem (krāsas, raksts un jostas paraugs jāsaskaņo ar kolektīva vadītāju). |
|  | Vīrieši krekls | Gab. | 15 | Karmīnsarkana, neburzīga pusvilnas auduma (tā paša parauga kā sieviešu brunčiem) vīriešu krekls ar garām piedurknēm un atlokāmo apkakli, pogu aizdari, izšuvumu( individuāli katram tehniskais zīmējums pēc skices Nr. 3) šūti pēc individuālajiem izmēriem saskaņā ar paraugiem un **Skici Nr. 2** (krāsa un auduma paraugs jāsaskaņo ar kolektīva vadītāju). |
|  | Vīriešu veste | Gab. | 15 | Austa sudrabaina, mirdzoša auduma pieguloša vīriešu veste ar oderi, apkakli, iešuvēm, ar pogu aizdari, aizmugurē ar jostiņu, priekšpusē ar 2 kabatiņām, uzlikto kabatu ar pogu vestes iekšpusē, šūtas saskaņā ar individuālajiem izmēriem, paraugiem un **skici Nr. 2** (krāsa un auduma paraugs jāsaskaņo ar kolektīva vadītāju). |
|  | Vīriešu bikses | Gab. | 15 | Melnas krāsas elpojoša, neburzīga pusvilnas auduma klasiskas vīriešu bikses, ar kabatām priekšpusē, rāvējslēdža aizdari, valkājamas ar jostu. **Skice N.2** |
|  | Austa vīriešu šlipste | Gab. | 15 | Tautiska celaines raksta austa šlipste, saskaņota ar krekla un vestes krāsām un meiteņu jostām. **Skice N.2** |
|  | Vīriešu siksna | Gab. | 15 | Ādas melna josta, platumā 3cm, ar neitrālu sprādzi. |
|  | Vīriešu T-krekli | Gab. | 15 | Balti T-veida krekli ar uzdruku, saskaņoti ar meiteņu blūzēm. Tehniskais zīmējums- **Skice N.2** |

4.pielikma

Iepirkuma „Koncerttērpi - Ludzas pilsētas

Tautas nama korim “Austrumstīga””

(IDNr. LNP 2016/24)instrukcijai

**TEHNISKAIS PIEDĀVĀJUMS**

**„Koncerttērpi – Ludzas pilsētas Tautas nama korim “Austrumstīga””**

(iepirkuma identifikācijas numurs –Nr. LNP 2016/24)

* Pretendents ar savām iekārtām, materiāliem un savu darbaspēku izgatavo tērpus, tautu tērpus un piegādā uz Ludzas pilsētas Tautas namam, Ludzā. Pirms izgatavošanas uzsākšanas izpildītājs veic nepieciešamo tērpu izmēru precizēšanu (dalībnieku augumu parametru) nomērīšanu, vismaz divreizēju uzlaikošanu tērpu izgatavošanas laikā, ievērojot visus kolektīva vadītāja un dalībnieka norādījumus, kā arī apģērba krāsas, raksta un dizaina, tērpa izgatavošanas kvalitātes saskaņošanu ar kolektīva vadītāju – Lolitu Greitāni.

|  |  |  |  |  |
| --- | --- | --- | --- | --- |
| Nr. | Iepirkuma līguma priekšmets | Mērvienība | Skaits | Piedāvāto tērpu apģērbu apraksts |
| 1. | Sieviešu brunči | Gab. | 30 |  |
| 2. | Sieviešu žakete | Gab. | 30 |  |
| 3. | Sieviešu tops | Gab. | 30 |  |
| 4. | Sieviešu blūze balta | Gab. | 30 |  |
| 5. | Sieviešu josta | Gab. | 30 |  |
| 6. | Vīrieši krekls | Gab. | 15 |  |
| 7. | Vīriešu veste | Gab. | 15 |  |
| 8. | Vīriešu bikses | Gab. | 15 |  |
| 9. | Vīriešu šlipste | Gab. | 15 |  |
| 10. | Vīriešu siksna | Gab. | 15 |  |
| 11. | Vīriešu T-krekli | Gab. | 15 |  |

*Pretendenta vai tā pilnvarotās personas paraksts, tā atšifrējums, amats, datums, zīmogs*

5. pielikums

Iepirkuma „Koncerttērpi - Ludzas pilsētas

Tautas nama korim “Austrumstīga””

(IDNr. LNP 2016/24)instrukcijai

**FINANŠU PIEDĀVĀJUMS**

Iepirkumam **„Koncerttērpi – Ludzas pilsētas Tautas nama korim “Austrumstīga””**

(iepirkuma identifikācijas numurs –Nr. LNP 2016/24)

Iepazinies(-ušies) ar iepirkuma **„Koncerttērpi – Ludzas pilsētas Tautas nama korim “Austrumstīga””, identifikācijas Nr. LNP 2016/24** nosacījumiem, piedāvājam veikt iepirkuma instrukcijā norādīto preču piegādi atbilstoši tehniskajam piedāvājumam par šādu līgumcenu:

**EUR \_\_\_\_\_\_\_\_\_\_\_\_\_ *(summa vārdiem)*,** neieskaitot pievienotās vērtības nodokli,

pievienotās vērtības nodoklis (\_\_\_%): EUR \_\_\_\_\_\_\_\_\_\_\_\_\_\_\_\_ *(summa vārdiem)*,

kopējās izmaksas ir: EUR \_\_\_\_\_\_\_\_\_\_\_\_\_\_\_\_ *(summa vārdiem)*.

| **Nr.p.k.** | **Nosaukums** | **Mērv.** | **Daudz.** | **Cena par vienu vienību (EUR, bez PVN)** | **Kopējā cena (EUR, bez PVN)** |
| --- | --- | --- | --- | --- | --- |
| 1. | Sieviešu brunči | Gab. | 30 |  |  |
| 2. | Sieviešu žakete | Gab. | 30 |  |  |
| 3. | Sieviešu tops | Gab. | 30 |  |  |
| 4. | Sieviešu blūze balta | Gab. | 30 |  |  |
| 5. | Sieviešu josta | Gab. | 30 |  |  |
| 6. | Vīrieši krekls | Gab. | 15 |  |  |
| 7. | Vīriešu veste | Gab. | 15 |  |  |
| 8. | Vīriešu bikses | Gab. | 15 |  |  |
| 9. | Vīriešu šlipste | Gab. | 15 |  |  |
| 10. | Vīriešu siksna | Gab. | 15 |  |  |
| 11. | Vīriešu T-krekli | Gab. | 15 |  |  |
| Kopējā piedāvājuma cena bez PVN, EUR: | | | | |  |
| PVN (\_\_\_\_%), EUR: | | | | |  |
| Kopējā piedāvājuma cena ar PVN, EUR: | | | | |  |

Ar šo apliecinām, ka:

1. finanšu piedāvājumā norādītās cenas tiks izmantotas piedāvājuma vērtēšanā un uzvaras gadījumā būs pamats līguma noslēgšanai, kā arī tās paliks nemainīgas visā līguma izpildes laikā;
2. finanšu piedāvājumā norādītajā piedāvātajā līgumcenā ir iekļautas visas ar iepirkuma priekšmetu saistītās izmaksas, kā arī visi nodokļi (izņemot PVN) un nodevas, ja tādi ir paredzēti;
3. piekrītam iepirkuma instrukcijā norādītajiem noteikumiem un garantējam minēto nosacījumu izpildi. Iepirkuma instrukcijā minētie nosacījumi ir skaidri un saprotami.

Ar šo mēs apstiprinām un garantējam sniegto ziņu patiesumu un precizitāti.

*Pretendenta vai tā pilnvarotās personas paraksts, tā atšifrējums, amats, datums, zīmogs*